b'\n_START_ARTICLE_\nPerse (mytologia)\n_START_PARAGRAPH_\nPerse (m.kreik. \xce\xa0\xce\xb5\xcf\x81\xcf\x83\xce\xb7, Pers\xc3\xaa, "tuhoaja") tai Perseis (m.kreik. \xce\xa0\xce\xb5\xcf\x81\xcf\x83\xce\xb5\xce\xb9\xcf\x82, Pers\xc3\xaais) oli kreikkalaisessa mytologiassa Okeanoksen ja Tethyksen tyt\xc3\xa4r; yksi kolmestatuhannesta okeanidista. H\xc3\xa4n rakastui auringonjumala Heliokseen ja synnytti t\xc3\xa4lle Kirken, Aieteksen ja Pasifaen. Yksitt\xc3\xa4iset l\xc3\xa4hteet kertovat my\xc3\xb6s Perseksen ja Aloeuksen olleen heid\xc3\xa4n lapsiaan._NEWLINE_Homeros ja Apollonios Rhodios k\xc3\xa4ytt\xc3\xa4v\xc3\xa4t nime\xc3\xa4 Perse, kun taas muut l\xc3\xa4hteet k\xc3\xa4ytt\xc3\xa4v\xc3\xa4t nime\xc3\xa4 Perseis.'